|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË**  **SKUPŠTINA OPSTINE - SUVA REKA**  **MUNICIPALITY OF SUHAREKA** |  |

**PROCESVERBAL VIII/2021**

I mbajtur me rastin e mbledhjes së 8 (tetë) për vitin 2021 të Komitetit për Politikë dhe Financa të KK Suharekë

**Vendi: KK Suharekë**

**Zyra: Salla e Bordit të Drejtorëve**

**Data: 23.08.2021**

**Ora : 10:00**

**Prezentë: Të pranishëm tjerë:**

**z. Bexhet Kuçi - Kryesues Kryetari i Komunës z. Bali Muharremaj**

*z. Nexhat Ramadani* Habibe Bytyqi - zyrtare për barazi gjinore

*znj. Shqipe Ramaj* Reshat Reshitaj - Zyrtar për informim

*znj. Mirlinda Muqa* Përfaqësuesi i OSBE-së

*z. Jeton Rrakaqi* Përfaqësuesi i LMT-së

*znj.Shkëndije Zenelaj*

*z****.*** *Leonard Shala*

Mbledhjen e hapi dhe e kryesoi Kryesuesi i Kuvendit z. Bexhet Kuçi i cili propozoi këtë:

**Rend dite**

1. **Miratimi i procesverbalit nga mbledhja e kaluar;**
2. **Shqyrtimi i projekt - vendimit për shfuqizimin e vendimit;**
3. **Shqyrtimi i planit të veprimit për zbatimin e rekomandimeve të ZKA;**
4. **Shqyrtimi i raportit të auditimit për pasqyrat financiare vjetore të Komunës së Suharekës për vitin 2020;**

**Kryesuesi** - përshëndet të pranishmit. Kemi një pikë shtesë të cilën e kërkoi Kryetari. Kemi numër shumë të madh të rasteve me Kovid dhe nga pamundësia për mi mbulu shpenzimet e tyre,kërkohet që të shfuqizohet ky vendim.

**Nexhat Ramadani -** përshëndet të pranishmit. Unë e kuptoj që vërtet është numër i madh i rasteve,por edhe nga përpjekjet e mëhershme qe keni pas për me shfuqizu këtë vendim,unë kam qenë kundër. Duhet me gjet mjete dhe me vazhdu me ju ndihmu njerëzve, sesa me u bo disa projekte që një farë forme janë jo të arsyeshem, jo të miratune. Gjithëashtu,ju nuk keni bë një raport se si është gjendja dhe sa dej tash janë pagu.Unë jam kundër.

**Leonard Shala** - përshëndet të pranishmit. Kryesisht pajtohem me Nexhatin. Për me shfuqizu është dasht me pas një elaborim Kryesues. Unë jam për me qu në Asamble,me dhanë vendimmarrjen shumica atje,por është mirë me bo një analizë për këtë. I kam thënë edhe Kryetarit që është mirë të planifikohet buxhet për vitin tjetër për këtë çështje.

**Kryesuesi** - e hedh në votim pikën shtesë për rend dite.

**4 për,2 Kundër , Miratohet**

**Kryesuesi -** e hedh në votim rendin e ditës.

**Miratohet rendi i ditës me pikën shtesë**

**Pika 1. Miratimi i procesverbalit nga mbledhja e kaluar;**

**Kryeuesi -** e hedh në votim.

**Miratohet**

**Pika 2. Shqyrtimi i projekt - vendimit për shfuqizimin e vendimit;**

**Kryesuesi -** muajin e kaluar e kemi marrë vendimin për mi subvencionu punëtorët e administratës duke iu bazu kërkesës së tyre.Mirëpo Ministria e Financave kërkon me shfuqizu këtë vendim me arsyetimin se nuk kemi parapa mjete. Hap debatin.

**Nexhat Ramadani** - ka qenë mirë me pas ni shkresë prej Ministrisë së Financave dhe me na përcjell neve si Asamblist. Këkesa ka qenë që të fillojë prej vitit të ardhshëm,mirëpo kërkesa e disa asambleistëve ka qenë që të fillohet menjëherë pasi ka qenë kërkesë e mëhershme dhe mos tu bëhet e pa drejtë. Pasi është marrë një vendim i tillë,cilat janë veprimet e juaja që keni bo në mënyrë që me bo diçka në këtë drejtim,me e plotësu vendim që ka marrë Asambleja në mënyrë unanime.Më intereson me qu në Asamble por është mirë me dhanë arsye.

**Avni Bytyqi -** jep sqarime shtesë lidhur me këtë pikë.

**Fadil Hoxha** - përshëndet të pranishmit. Propozimi jonë si drejtori për buxhet dhe financa ka qenë që të fillojë prej janarit të 2022. Mjete të planifikime nuk ka pas,por për vitin 2022 do ti planifikojmë.

**Leonard Shala** - u marrë vendim në mënyrë unanime. Ky është gabimi juaj ,sepse ju nuk është dasht me pru këtë vendim pa pas planifikim të buxhetit. Përkundër që e ka kthy Ministria e financave,nuk mundet me e shfuqizu vendimin e Asamblesë Komunale. Nëse nuk e shfuqizojmë,kjo vazhdon dhe mbetet në çështjen tuaj si i siguroni këto mjete.

**Kryesuesi -** ne kur e kemi pru, jemi bazu në kërkesën e tyre e cila ka qenë prej janarit të vitit 2022, dhe jemi obligu me pru.

**Leonard Shala -** ju është dashtë sindikatës t’ia ktheni kërkesën dhe ti tregoni se planifikoni mjete për shtator.

**Fadil Hoxha** - kërkesa e sindikatës dhe e jona ka qenë që të fillohet prej janarit të vitit 2022,mirëpo ju si Asamble keni marrë hap të gabuar dhe në Asamble e keni marrë këtë vendim.

**Nexhat Ramadani -** kjo që po thotë Lardi është logjike dhe qëndron. Pse bini projekt-vendim në korrik për me miratu në 2022-tën. Çdo herë kemi ngrit çështje që çdo projekt-vendim ose kërkesë që vje,përgjegjësinë e ka qeveria dhe Kryetari me u ballafaqu, me analizu, mi shiku mundësitë buxhetore dhe me ja kthy ni përgjigje dhe jo me pru ktu si pikë në rend dite. Ne e qojmë për mu diskutu por mundet mos mu shfuqizo.

**Fadil Hoxha -** jep sqarime shtesë si zyrtar financiar.

**Nexhat Ramadani** - ju nuk keni guxim me u marrë me kërkesa të ndryshme dhe i bini këtu. Përgjegjësia është e juaja.

**Kryesuesi -** elaborimin e kërkesës së sindikatës e kam bo në bazë të kërkesës së sindikatës dhe ka qenë e arsyeshme.

**Nexhat Ramadani -** pse ata të partisë tënde nuk kanë votu kundër?

**Kryesuesi -** jep përgjigje.

**Kryesuesi** - e hedh në votim.

**5 për, 1 kundër Miratohet**

**Pika 3. Shqyrtimi i planit të veprimit për zbatimin e rekomandimeve të ZKA;**

**Kryesuesi -** e elaboron këtë pikë dhe e hap debatin. Nuk ka debat.

**Kryesuesi** - e hedh në votim.

**Unanimisht Miratohet**

**Pika 4. Shqyrtimi i raportit të auditimit për pasqyrat financiare vjetore të Komunës së Suharekës për vitin 2020;**

**Kryesuesi** - elaboron këtë pikë dhe hap debatin. Nuk ka debat.

**Kryesuesi -** e hedh në votim.

**Unanimisht Miratohet**

**Pika 5.** **- Shqyrtimi i projekt-vendimit për shfuqizimin e vendimit, për Covid-19;**

**Kryesuesi** - e hedh në votim.

**Miratohet**

Takimi përfundoi: **10:30 Procesmbajtësja**

Dafina Haziraj